Spurgeon: Christus se nimmereindigende genade - www.bybelkennis.co.za
Hy is ‘n son wat altyd skyn; Hy is manna wat altyd om die kamp val; Hy is die rots in die woestyn wat altyd strome van lewe uit sy sy voortbring; die reën van sy genade val altyd; die rivier van sy oorvloed oorstroom altyd sy walle; sy liefde is altyd aan die oorloop. Verskeidenheid Onderwerpe – toortsie.com
Kategorie: Verskeidenheid Onderwerpe
Maart 2, 2016 Maart 2, 2016 ~ Toortsie	~ 19 Kommentaar
Aandagafleibaarheid is deel van my persoonlikheidstipe. Natuurlik is daar baie grade van aandagafleibaarheid, ek is seker daar is mense wat baie erger is as ek, en net soveel mense wat glad nie aandagafleibaar is nie. Genadiglik was dit nog nie ‘n term wat bekend was in my kinderjare nie, so ek kon as ‘n normale kind my skoolloopbaan voltooi.
Ek ervaar nogals dat sommige mense dit as ‘n swakplek in my mondering sien, ‘n plek as hulle met ‘n stok wil slaan. Gelukkig is daar goed soos persepsies. Gelukkig pla my aandagafleibaarheid my glad nie. Dit moet net bestuur word!
Vir ‘n aandagafleibare is dit nogals ‘n uitdaging om ‘n groot taak te voltooi. Ons het net soveel goed wat ons graag wil doen en so min ure! 🙂 Ek glo dat my aandagafleibaarheid juis ‘n eienskap is wat my help om kop bo water te hou in moeilike omstandighede. Wanneer almal sit en fokus op hulle probleempie, is die aandagafleibare een die een wat skarrel (tot almal se irritasie), maar deur die geskarrel kry sy dinge gedoen! My ‘vlinder-geaardheid’ maak dat, selfs al is ek ernstig besig met iets, en my man kom skielik met ‘n ander iets wat dringend gedoen word, dat ek dit kan doen. Ek raak nie so maklik gespanne as iemand my in die middel van ‘n taak pla met ‘n ander taak nie. Raak dit die aand 9 uur en my man laat weet my daar is twee ekstra manne wat vanaand moet kos kry, help my aandagafleibaarheid om nie ‘n pop uit ‘n kot te gooi nie. My aandagafleibaarheid het my geleer om vinnig te werk, deeglik te werk, solank die aandag hou!
Ja, ek werk dalk op ander se senuwees, ek doen dalk nie dinge soos ander sou dink dit gedoen moes word nie, ek neem dalk soms langer om ‘n taak te voltooi omdat daar soveel onderbrekings tussenin was, tog kry ek dinge gedoen. Groot dinge. Op my manier, op my tyd.
So vir my is my aandagafleibaarheid ‘n bate! Dit help tog dat ek bewus is daarvan en soms hard moet konsentreer, maar aandagafleibaarheid kan tot voordeel van jouself en ander aangewend word. Vir ander lyk ek dalk deurmekaar, ekself weet presies wie en wat en waar ek is! 🙂 Ander dink dalk ek kan nie fokus nie, ek doen dit dalk net op ‘n ander manier!
Die geheim? Maak van jou verleentheid ‘n geleentheid.
Desember 10, 2015 Maart 20, 2018 ~ Toortsie	~ 12 Kommentaar
So dertig jaar gelede het ek elke stukkie inligting wat ek kon kry oor tweelinge opgeslurp. Dit was maar min, maar ek het dit soos goud in my hart gebêre. Oor jare het ek begin wonder of my inligting ooit reg is. Dit wat ek hier neerskryf is AL wat ek weet, maar vir my baie interessant. Dis hoe ek dit op die boeremanier verstaan, en die doel hiervan is nie om ‘n wetenskaplike verhandeling te gee nie.
In my soeke oor die kween (Coetzee het vir my die regte spelling gegee), begin ek sommer oplees oor tweelinge.
‘n Mens kry identiese en nie-identiese tweelinge. Dit gaan nie oor hoe baie hulle na mekaar lyk nie. Identies beteken nie op ‘n haar na mekaar nie, maar baie na mekaar.
Nie-identiese tweelinge ontstaan wanneer die moeder twee eierselle afskei. Dis twee babas wat elkeen onafhanklik van mekaar ontwikkel.
Alles wat ek verder skryf het betrekking op identiese tweelinge.
Identiese tweelinge ontstaan wanneer die bevrugte eiersel skei en twee babas vorm. Afhangende van hoe gou na bevrugting die eiersel skei, hoe meer of minder lyk die tweeling na mekaar. As die eiersel vroeg skei, lyk hulle minder na mekaar, hoe later die eiersel skei, hoe meer lyk hulle na mekaar, want sodra die selle geskei het begin elkeen op sy eie ontwikkel.
Monochorionic Twinsdeel dieselfde plasenta, maar is elkeen in sy eie vrugsak. Hulle is steeds identiese tweelinge. Hierdie verdeling vind, volgens hierdie artikel op Wikipedia ongeveer 3 dae na bevrugting plaas. Monoamniotic twins deel ook die vrugsak, en dan het die verdeling van die sel heelwat later plaasgevind. Soms vind die verdeling nie volledig plaas nie en dan word siamese tweelinge gebore. Soms kan dit wel gebeur dat dit eintlik ‘n nie-identiese tweeling is, maar dat die plasentas van die twee babas in mekaar gegroei het. Wat wel belangrik is om te onthou, is dat die identiesheid of nie-identiesheid geklassifiseer word deur die plasenta. Een plasenta – identies; twee plasentas, nie-identies.
Sommer interessante feite wat ek hier raakgelees het, is dat identiese tweelinge by ongeveer drie uit 1000 swangerskappe plaasvind en dat identiese dogtertjies meer algemeen is as identiese seuntjies. Identiese tweelinge se gene is AMPER dieselfde, maar nie 100% nie. Omdat elkeen op sy eie ontwikkel, mag dit wees dat identiese tweelinge glad nie identies voorkom nie. Tweelinge kom dwarsoor die wêreld voor en kom nie in sekere rasse of stamme meer voor nie. Danksy al die hulpmiddels wat daar deesdae is om vroue swanger te kry, is die voorkoms van tweelinge deesdae hoër.
I am the mother of identical twins.